To har yanzu dai a tarayyar ta Najeriya daya daga cikin abubuwan da suka fi daukar hankali a wannan mako shi ne batun tsarin talala da jami’an hukumar tsaro ta farin kaya a kasar SSS suka yi wa tsohon mai baiwa shugaban kasa shawara kan harkokin tsaroa gwamnatin da ta shude Kanar sambo Dasuki, inda a ranar Lahadin da ta gabata hukumar ta fitar da bayani kan dalilan da suka sanya jami’an nata suka kai wannan samame a gidan nasa da ke unguwar Asokoro a cikin birnin Abuja.
